Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: szükségképpen korlátozzák más hatalmi ágak jogosítványait”. [28/1995. (V. 19.) AB határozat, ABH 1995, 138,
Paragraph Index: 52

3. Az Alkotmánybíróság az indítvány alapján elsõként azt vizsgálta, hogy az Országgyûlés milyen módon tehet eleget az Alkotmány 26. § (3) bekezdésébõl eredõ újratárgyalási kötelezettségének. Kérdésként merült fel, hogy szükségesek-e olyan eljárási garanciák, amelyek biztosítják — az újratárgyalás alapvetõ funkcióját jelentõ — érdemi megfontolást, illetve, hogy megvalósulhat-e az újratárgyalásnak az alapvetõ rendeltetése, ha az Országgyûlés a visszaküldést követõen az elõírt eljárási határidõket megsértve tárgyalja újra és fogadja el a törvényt. Ehhez kapcsolódóan az Alkotmánybíróság vizsgálta azt is, hogy az Országgyûlés szabadon dönthet-e arról, hogy milyen mértékben kívánja az elnöki észrevételeket megfontolni. 2003/145. szám 3.1. A köztársasági elnök — az Alkotmány 26. § (1) bekezdése szerint — a kihirdetésre megküldött törvényt aláírja. Amennyiben a köztársasági elnök a kihirdetésre megküldött törvénnyel vagy annak valamely rendelkezésével nem ért egyet, akkor azt nem írja alá, hanem — mérlegelve azt, hogy kifogásai milyen jellegûek — az Alkotmány 26. §

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes